Rakkaus on lumivalkoinen

Rakkaus on lumivalkoinen on helmikuussa 2003 ilmestynyt Yön viidestoista studioalbumi. Se on yhtyeen toiseksi myydyin levy ja samalla myös Suomen kaikkien aikojen 22. myydyin kotimainen albumi. Levyltä julkaistiin viisi singleä, joista suurimmaksi hitiksi nousi albumin nimikappale ”Rakkaus on lumivalkoinen”. Siitä on vuosien saatossa tullut ”Joutsenlaulun” ohella Yön tunnetuin laulu, jonka ovat levyttäneet myös lukuisat muut artistit. Albumilla on mukana uutena jäsenenä rumpali Antti Mäkinen, joka korvasi elokuussa 2002 erotetun Frogleyn. Frogley kuitenkin soittaa vielä kahdella heinäkuussa äänitetyllä kappaleella. Levyllä vierailee myös Movetron-yhtyeen Päivi Lepistö, joka esittää Olli Lindholmin kanssa duettona balladin ”Etkö unta saa?”. Se ehdittiin jo nauhoittaa toisen naislaulajan kanssa, mutta lopputulos ei ollut hyvä, joten myöhemmin uudeksi laulajaksi valikoitui Lepistö. ”Sano että jäät” puolestaan kuullaan Aleksi Mäkelän ohjaamassa elokuvassa Pahat pojat.Lindholm, Olli ja Rantanen, Ilpo: Yhden Yön tarina, s. 223–230. WSOY 2007. ISBN 978-951-0-32853-8. Levyn kannen on usean muun Yön albumin tapaan suunnitellut graafikko Kari Lahtinen ja kuvannut valokuvaaja Harri Hinkka.Palapelit -> 300-palaa (Rock Legends 9/9) Konstan Kootut. Viitattu 15.5.2015. Levy julkaistiin "kopiosuojattuna", tosin modernit ohjelmat osaavat kopioida levyn oikein.Luettelo Suomessa myytävistä kopiosuojatuista "CD- levyistä" Electric Frontier Finland. Viitattu 15.5.2015. == Listamenestys ja myyntiluvut == Albumi nousi Suomen virallisen listan ykköseksi heti ilmestymisviikollaan ja myi kultaa neljässä päivässä. Yhteensä levylle kertyi maaliskuun 2003 ja huhtikuun 2004 välisenä aikana 57 listaviikkoa ja kärjessä se oli neljän viikon ajan.Yö: Rakkaus on lumivalkoinen Musiikkituottajat. Viitattu 15.5.2015. Albumia on myyty kaikkiaan lähes 138 000 kappaletta eli multiplatinaan oikeuttava määrä. Yön albumeista paremmin on menestynyt vain kaksi vuotta aikaisemmin julkaistu kokoelma Legenda, jota on myyty vajaat 10 000 kappaletta enemmän.Yö Musiikkituottajat. Viitattu 15.5.2015. == Muut versiot == Joulukuussa 2003 levystä julkaistiin juhlapainos, jolla on bonuksena saman vuoden lokakuussa Tampere-talolla äänitetty livealbumi Yhden yön tarinoita.Rakkaus on lumivalkoinen - Juhlapainos Likaiset Legendat. Viitattu 15.5.2015. Sen tarkoituksena oli saada albumi nousemaan vuoden myydyimmäksi kotimaiseksi levyksi, mutta tavoite ei kuitenkaan toteutunut. Vuoden 2003 eniten myyty albumi Suomessa oli Pikku G:n debyytti Räjähdysvaara, jota myytiin noin 114 000 kappaletta, kun Yön levyä meni lopulta kaupaksi 90 000.Lindholm & Rantanen, s. 277–278. Vuonna 2007 Rakkaus on lumivalkoinen ilmestyi rajoitettuna 3 000 kappaleen painoksena Poko Rekordsin Rock Legends -sarjassa, jossa tavallisen CD:n lisäksi on mukana Tacticin valmistama palapeli levyn kansikuvasta. == Arvioita == *Desibeli.net: *Soundi: == Kappaleet == # # # # # # # # # # # # # == Muusikot == ;Yö * Olli Lindholm – laulu * Daffy Terävä – kitara, mandoliini (12) * Jukka Lewis – basso, kitara, taustalaulu, laulu (11) * Antti Mäkinen – rummut (paitsi 2 ja 9) * Mikko Kangasjärvi – kosketinsoittimet, haitari, taustalaulu ;Vierailijat * Frogley – rummut, taustalaulu (2,9) * Jari Latomaa – kitara, kosketinsoittimet, taustalaulu * Päivi Lepistö – laulu (7) * Jari Yliaho – taustalaulu (1, 3, 6, 10) * Marika Äijälä – taustalaulu (13) * Siri Heinonen-Nevala – viulu (1) * Heidi Kuula – viulu (1) * Anu Matilainen – viulu (1, 8, 13) * Janne Marttila – viulu (1) * Seppo Suikkanen – viulu (1) * Vitali Torkkeli – viulu (1) * Kimmo Tullila – viulu (1) * Martti Wiklund – viulu (1) == Lähteet == *YÖ: RAKKAUS ON LUMIVALKOINEN Finnmusic. *RAKKAUS ON LUMIVALKOINEN Likaiset Legendat. ===Viitteet=== == Aiheesta muualla == *Yön kommentit "Rakkaus on lumivalkoinen" levystä Likaiset Legendat. * Rakkaus on lumivalkoinen discogs.com -sivustolla Luokka:Yön albumit Luokka:Vuoden 2003 albumit